Diari Oficial de la Generalitat Valenciana


Sumari del DOGV 4323, del 28-08-2002 (2002/8985)

Informació pública de la inadmissió a tràmit del programa d'actuació integrada per al desenvolupament del sector residencial 12 de SUB/NP del Pla General d'Ordenació Urbana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   4323

Data del DOGV
:   28-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8985


Organisme emissor
:   Ajuntament d'Alcalà de Xivert

Tipus de document
:   Anunci

Informació pública de la inadmissió a tràmit del programa d'actuació integrada per al desenvolupament del sector residencial 12 de SUB/NP del Pla General d'Ordenació Urbana. [2002/Q8985]
  
L'alcalde president de l'Ajuntament d'Alcalà de Xivert (Castelló) fa saber:
  
Moció relativa a la inadmissió a tràmit del programa d'actuació integrada per al desenvolupament del sector residencial 12 de SUB/NP del Pla General d'Ordenació Urbana d'Alcalà de Xivert.
  
En data 29 de juliol de 2002, el Ple de l'Ajuntament, entre uns altres, va adoptar el següent acord:
  
Vist que en data 26 de juliol de 2002, registre d'entrada número 4.738, el senyor José Ignacio Sierra Mayoral, en representació de la mercantil Porta Mediterrania Inmuebles, SA, ha presentat una alternativa tècnica per al desenvolupament urbanístic de la unitat d'execució única del sector de sòl urbanitzable (NP) residencial 12 del Pla General d'Ordenació Urbana d'Alcalà de Xivert, comprensiu de pla parcial i avantprojecte d'urbanització.
  
Vist que, amb caràcter previ a la presentació de l'alternativa tècnica a què es fa referència, es troba ja en tràmit en este ajuntament la documentació que correspon per al desenvolupament d'un nombre d'unitats i sectors de SUB-P i SUB-NP del Pla General d'Ordenació Urbana d'Alcalà de Xivert, que suposen la programació del 53,87% del sòl urbanitzable de la costa d'Alcalà de Xivert, amb una extensió superficiària de 2.325.121 metres quadrats i un nombre d'habitatges aproximat de 10.609.
  
Vist que el ritme de programació del sòl a la costa d'este municipi resulta molt elevat, cosa que aconsella que s'adopten per este ajuntament mesures de creixement ordenat considerant com a preferent la gestió d'aquelles unitats d'execució en sòl urbanitzable detallat i, per consegüent, la consolidació de sòl més proper al nucli urbà.
  
Atés que la programació del sector residencial 12 com a resultat de la seua ubicació dins del disseny dels vials estructurals fixats pel Pla General d'Ordenació Urbana d'Alcalà de Xivert a la costa, i en la seua connexió amb els trams urbans preexistents, no es considera en el moment actual preferent tenint en compte que el percentatge de sòl la programació del qual ja es troba en tràmit és superior al 50% del total de la costa. Cosa que fa aconsellable que la programació ja en tràmit es materialitze prèviament mitjançant l'execució de l'obra urbanitzadora.
  
Atés que la programació proposada no respon als interessos municipals actuals de gestió urbanística.
  
Atés que la tramitació del present procediment ha sigut iniciada per la via simplificada de l'article 48 de la Llei Reguladora de l'Activitat Urbanística segons es fa constar en l'escrit de data 26 de juliol de 2002.
  
Atesa no obstant la utilització de tal via, d'aplicació al present cas l'establit en l'article 45 del mateix text legal, segons el qual l'alcalde, davant la petició d'un particular de sotmetiment a informació pública d'una alternativa tècnica de programa, podrà proposar al Ple de l'Ajuntament que desestime la petició.
  
Atés que es competència del Ple de l'Ajuntament resoldre sobre l'aprovació dels programes segons l'establit en l'article 22.2.c de la Llei 7/1985, segons la modificació aprovada per la Llei 11/1999, en relació amb l'article 47.1 de la Llei Reguladora de l'Activitat Urbanística així com sobre l'aprovació de plans parcials de conformitat amb l'establit en l'article 174 del Reglament de Planejament.
  
Els membres del Ple de l'Ajuntament, per majoria de huit vots a favor dels senyors Bosch Cucala, Trujillo Martínez, Pitarch Cucala, Arrufat Pitarch i Juan Mars i les senyores Cucala Puig i Loriente Herrera del Grup Popular i el senyor Barceló Cucala d'Esquerra Unida i tres en contra dels senyors Salvador García i Herrera Folch i la senyora Prats Giner del Grup Socialista acorden:
  
1. No admetre a tràmit la iniciativa de programació presentada per la mercantil Porta Mediterrania Inmuebles, SA, representada pel senyor José Ignacio Sierra Mayoral, per al desenvolupament de la unitat d'execució única delimitada al pla parcial per al desenvolupament del sector residencial 12 de SUB/NP del Pla General d'Ordenació Urbana d'Alcalà de Xivert, ja que l'entenen inadequada als interessos de gestió municipal.
  
2. Traslladar el present acord a les persones interessades així com a la Comissió Territorial d'Urbanisme perquè en prenga coneixement i efectes oportuns.
  
3. Contra el present que resol sobre una disposició de caràcter general, s'hi pot interposar, de conformitat amb l'establit en l'article 107.3 de la Llei 30/1992, en la modificació feta d'acord amb la Llei 4/1999, directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana (article 10 de la Llei 29/1998, Reguladora de la Jurisdicció Contenciosa Administrativa), sense perjuí de poder-se interposar qualsevol altre que s'estime convenient en defensa seua.
  
De la qual cosa en done trasllat perquè se'n prenga coneixement i efectes.